### Beslutning

Udvalget kunne enstemmigt tiltræde indstillingen i overensstemmelse med Magistratens anbefaling.

 Werner Steffensen og Zacharias Karlsen var forhindrede i at deltage i udvalgets behandling af sagen.

Endelig vedtagelse af forslag til Lokalplan nr. 1057, Bolig- og erhvervsområde ved [adresse] i Hasle og Tillæg nr. 105 til Kommuneplan 2013.

### Resumé

Lokalplanen gælder for et område i bydelen Hasle. Området grænser op mod [adresse] mod nord, [adresse] mod vest og Ryvej mod syd.

 Lokalplanen giver mulighed for at opføre ny bebyggelse til bolig- og erhvervsformål i form af byggeri i 3-5 etager. Mod [adresse] skal der være erhverv i stueetagen i form af eksempelvis butikker, restaurant eller liberale erhverv.

 Vedtagelse af lokalplanen forudsætter, at der ligeledes vedtages et tillæg til Kommuneplan 2013, idet lokalplanen giver mulighed for byggeri i et større omfang, end de nugældende kommuneplanrammer giver mulighed for.

 Lokalplanforslaget har været fremlagt i offentlig høring i perioden 31. marts – 26. maj, 2017. I høringsperioden indkom 17 høringssvar, heraf en del enslydende.

 På baggrund af høringssvarene foreslås det, at lokalplanen tilføjes supplerende bestemmelser om arkitektonisk tilpasning og reduktion af bygningshøjden mod Ryvej. I [adresse] pkt. 5.1 og 5.2. samt bilag 3 beskrives høringssvarene og forslagene til ændringer af lokalplanen nærmere.

### Indstilling

At 1) Lokalplan nr. 1057 og Tillæg nr. 105 til Kommuneplan 2013 for et bolig- og erhvervsområde ved [adresse] vedtages endeligt.

 At 2) Bemærkninger indkommet i høringsfasen besvares som angivet i punkt 5.1. og bilag 3.

### Sagens forløb

19-10-2017 Borgmesterens Afdeling påtegning
Fremsendes til Magistraten. Borgmesterens Afdeling har ingen bemærkninger til indstillingen.
 23-10-2017 Magistraten
Fremsendes til [adresse] Byråd med bemærkning, at Magistraten i mødet den 23. oktober 2017 anbefaler, at byrådet tiltræder Magistratsafdelingen for Teknik og Miljøs indstilling af 6. oktober 2017.

 Josephine Jørgensen kunne ikke tiltræde indstillingen.

 Rådmand Mia Østergaard kunne ikke tiltræde i forhold til fartdæmpende foranstaltninger.
 01-11-2017 [adresse]
Fremsendes til Teknisk Udvalg til behandling i henhold til beslutning i byrådets møde den 1. november 2017.
 06-11-2017 Teknisk Udvalg
Udvalget kunne enstemmigt tiltræde indstillingen i overensstemmelse med Magistratens anbefaling.

 Werner Steffensen og Zacharias Karlsen var forhindrede i at deltage i udvalgets behandling af sagen.
 15-11-2017 [adresse]
Beslutning ikke frigivet